
เริ่มประชุมเวลา  13.00 น.
เมื่อที่ประชุมพร้อม  สมาชิกสภา อบต.  เข้าร่วมประชุม    จำนวน  16  คน       ไม่มาประชุม    จำนวน 3   คน 
ครบองค์ประชุม   เชิญประธานสภาฯ  ได้จุดธูปเทียนบูชาพระรัตนตรัยและเริ่มประชุมตามระเบียบวาระการประชุม ดังนี้
ระเบียบวาระที่  1  			เรื่องที่ประธานแจ้งให้ที่ประชุมทราบ
ประธานสภา	ตามมติที่ประชุมสภาองค์การบริหารส่วนตำบลแก้วแสน  สมัยสามัญสมัยแรก  ประจำปี พ.ศ.2557  เมื่อวันที่ 13  กุมภาพันธ์   ๒๕๕7 ได้กำหนดวันเริ่มสมัยประชุมสภาองค์การบริหารส่วนตำบลแก้วแสนสมัยสามัญ สมัยแรกประจำปี พ.ศ. ๒๕๕8  ในวันที่ ๑ กุมภาพันธ์   ๒๕๕8  เป็นต้นไปนั้น  อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖) พ.ศ. ๒๕๕๒ 	ประกอบข้อ ๒๒ ของระเบียกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม ฉบับที่ ๒ พ.ศ. ๒๕๕๔ 	จึงเรียกประชุมสภาองค์การบริหารส่วนตำบลแก้วแสน สมัยสามัญ สมัยแรก  ประจำปี พ.ศ. ๒๕๕8  ตั้งแต่วันที่  ๑  กุมภาพันธ์   ๒๕๕8  เป็นต้นไป  จึงประกาศให้ทราบโดยทั่วกัน  ประกาศ ณ วันที่  28  มกราคม  พ.ศ.2558
ระเบียบวาระที่  2	เรื่องรับรองรายงานการประชุมสภาสมัยวิสามัญ  สมัยที่ 2 ครั้งที่ 2 ประจำปี พ.ศ.2557  เมื่อวันที่  21  ตุลาคม    2557
ประธาน	มีสมาชิกสภาฯท่านไหนจะแก้ไขเพิ่มเติมรายละเอียดในบันทึกรายการประชุมบ้างหรือไม่  เชิญครับ
	เมื่อไม่มี  ผมขอมติที่ประชุม สมาชิกสภาท่านใดเห็นว่ารายงานการประชุมครั้งที่แล้ว ถูกต้อง ครบถ้วน โปรดยกมือครับ
มติที่ประชุม	มีมติรับรองรายงานการประชุมสภาสมัยวิสามัญ  สมัยที่ 2 ครั้งที่ 2 ประจำปี พ.ศ.2557  เมื่อวันที่  21  ตุลาคม    2557  จำนวน 13 เสียง  ไม่รับรอง ไม่มี  งดออกเสียง  3  เสียง
ระเบียบวาระที่ 3  	เรื่อง  ญัตติเพื่อพิจารณาให้ความเห็นชอบ
1.การคัดเลือกสมาชิกสภาองค์การบริหารส่วนตำบลแก้วแสน เพื่อเข้าร่วมเป็นคณะกรรมการพัฒนาองค์การบริหารส่วนตำบลแก้วแสน จำนวน 3  ท่าน
ประธานสภา	เชิญเลขานุการสภาชี้แจงรายละเอียดครับ
เลขานุการสภา				เรียนท่านประธานสภา สมาชิกสภา และผู้เข้าร่วมประชุมทุกท่าน
การเลือกตัวแทนสมาชิกสภาองค์การบริหารส่วนตำบล ซึ่งเป็นองค์ประกอบของกรรมการพัฒนาองค์การบริหารส่วนตำบลแก้วแสน  ซึ่งมีนายก อบต.เป็นประธานกรรมการ มีหน้าที่หลักในการกำหนดกรอบ ทิศทาง แนวทางในการพัฒนาองค์การบริหารส่วนตำบลแก้วแสน  รวมทั้งให้ความเห็นชอบแผนพัฒนาองค์การบริหารส่วนตำบลแก้วแสนคือแผนยุทธศาสตร์การพัฒนา   แผนพัฒนาสามปี  การคัดเลือกอาศัยระเบียบ	กระทรวงมหาดไทย ว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548   วิธีการเลือกให้เลือกครั้งละ 1 คน จนครบจำนวน มีผู้เสนอ และผู้รับรอง กรณีมีการเสนอชื่อเพียงคนเดียว ผู้นั้นจะได้รับการเลือกเป็นกรรมการ  กรรมการพัฒนาองค์การบริหารส่วนตำบลมีวาระการดำรงตำแหน่งคราวละ 2 ปี นับแต่มีคำสั่งแต่งตั้งและสามารถได้รับการคัดเลือกอีกได้ 
ประธานสภา				เชิญสมาชิกสภา เสนอรายชื่อสมาชิกสภา อบต.เพื่อเป็น							คณะกรรมการพัฒนาอบต.แก้วแสน คนที่ 1 เชิญครับ
นายสมยศ  ธรฤทธิ์			กระผมนายสมยศ    ธรฤทธิ์  ส.อบต. หมู่ที่ 5  เสนอ
					นายประพาส  เทพี  ส.อบต.หมู่ที่ 4
					ผู้รับรอง	1.นายวิลาศ     พรหมวันรัตน์	ส.อบต. หมู่ที่ 9
							2.นายสุชาติ	แก้วประสม      ส.อบต. หมู่ที่ 7
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายประพาส  เทพี  เป็นผู้ได้รับการคัดเลือกเป็น						คณะกรรมการพัฒนาอบต.แก้วแสน คนที่ 1 
ประธานสภา				เชิญสมาชิกสภา อบต.เสนอรายชื่อสมาชิกสภา อบต.เพื่อเป็น						คณะกรรมการพัฒนาอบต.แก้วแสน คนที่ 2 เชิญครับ
นายวินัย   อินทรสุวรรณ		กระผมนายวินัย   อินทรสุวรรณ  ส.อบต. หมู่ที่ 8  เสนอ
					นายสมยศ    ธรฤทธิ์  ส.อบต. หมู่ที่ 5  
					ผู้รับรอง	1. นายประพาส  เทพี          ส.อบต. หมู่ที่ 4
							2. นายสุธน	 แก้วแท้       ส.อบต. หมู่ที่  6
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายสมยศ    ธรฤทธิ์  เป็นผู้ได้รับการคัดเลือกเป็น						คณะกรรมการพัฒนาอบต.แก้วแสน คนที่ 2 
ประธานสภา				เชิญสมาชิกสภา อบต.เสนอรายชื่อสมาชิกสภา อบต.เพื่อเป็น						คณะกรรมการพัฒนาอบต.แก้วแสน คนที่ 3 เชิญครับ
นายประพาส  เทพี 			นายประพาส  เทพี  ส.อบต.หมู่ที่ 4    เสนอ
					นายอนันต์  ชำนาญกิจ  ส.อบต.หมู่ที่ 10
					ผู้รับรอง	1. นางจำเป็น   วุฒิศักดิ์	       ส.อบต. หมู่ที่ 7
							2. นายกิตติเนตร  รัตนบุรี     ส.อบต. หมู่ที่ 1
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายอนันต์   ชำนาญกิจ   เป็นผู้ได้รับการคัดเลือกเป็น						คณะกรรมการพัฒนา อบต.แก้วแสน คนที่ 3 
					สรุปผู้ได้รับการเลือกเป็นกรรมการพัฒนาองค์การบริหารส่วนตำบล					แก้วแสน จำนวน 3  ท่านคือ
1. นายประพาส  เทพี    ส.อบต.  หมู่ที่ 4
2. นายสมยศ    ธรฤทธิ์  ส.อบต. หมู่ที่ 5 
3.  นายอนันต์  ชำนาญกิจ  ส.อบต.หมู่ที่ 10
ประธานสภา				2.การเลือกตัวแทนสมาชิกสภา อบต.เพื่อเป็นกรรมการติดตามและ					ประเมินผลแผนพัฒนาองค์การบริหารส่วนตำบลแก้วแสน จำนวน 3 					ท่าน เชิญสมาชิกเสนอชื่อกรรมการคนที่ 1 ครับ
นายวิรัตน์    รักษายศ			กระผมนายวิรัตน์    รักษายศ  ส.อบต.หมู่ที่  2 เสนอ
					นายสุชาติ   ชูแสง   ส.อบต.หมู่ที่  8
					ผู้รับรอง	1. นางจำเป็น     วุฒิศักดิ์     ส.อบต. หมู่ที่7
							2. นายสมยศ     ธรฤทธิ์      ส.อบต. หมู่ที่ 5
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายสุชาติ   ชูแสง   เป็นผู้ได้รับการคัดเลือกเป็น						คณะกรรมการติดตามและประเมินผลแผนพัฒนา อบต.แก้วแสน 
					คนที่ 1  ครับ
ประธานสภา				ท่าน เชิญสมาชิกเสนอชื่อกรรมการคนที่ 2 ครับ
นายสมยศ    ธรฤทธิ์			กระผมนายสมยศ    ธรฤทธิ์  ส.อบต. หมู่ที่ 5  เสนอ
					นายสุธน   แก้วแท้   ส.อบต.หมู่ที่ 6
					ผู้รับรอง	1. นางจำเป็น     วุฒิศักดิ์     ส.อบต. หมู่ที่ 7
							2. นายประพาส   เทพี         ส.อบต. หมู่ที่ 4
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายสุธน   แก้วแท้   เป็นผู้ได้รับการคัดเลือกเป็น						คณะกรรมการติดตามและประเมินผลแผนพัฒนา อบต.แก้วแสน 
					คนที่ 2  ครับ
ประธานสภา				ท่าน เชิญสมาชิกเสนอชื่อกรรมการคนที่ 3 ครับ
นายวิลาศ   พรหมวันรัตน์  		กระผมนายวิลาศ   พรหมวันรัตน์  ส.อบต.หมู่ที่ 9 เสนอ
					นายกิตติเนตร   รัตนบุรี     ส.อบต.หมู่ที่ 1
					ผู้รับรอง	1. นายอนันต์    ชำนาญกิจ   ส.อบต. หมู่ที่ 10
							2. นายวินัย     อินทร์สุวรรณ ส.อบต. หมู่ที่ 8
ประธานสภา				มีสมาชิกท่านใดจะเสนอท่านอื่นอีกหรือไม่  เชิญครับ
					เมื่อไม่มี  นายกิตติเนตร   รัตนบุรี เป็นผู้ได้รับการคัดเลือกเป็น						คณะกรรมการติดตามและประเมินผลแผนพัฒนา อบต.แก้วแสน 
					คนที่ 3  ครับ
					สรุปผู้ได้รับการเลือกเป็นกรรมการติดตามและประเมินผลแผนพัฒนา					องค์การบริหารส่วนตำบลแก้วแสน จำนวน 3  ท่านคือ
3. นายสุชาติ      ชูแสง        ส.อบต.หมู่ที่ 8
					2.  นายสุธน   แก้วแท้          ส.อบต.หมู่ที่ 6
3.  นายกิตติเนตร   รัตนบุรี   ส.อบต.หมู่ที่  1
ประธานสภา				3.ร่างข้อบัญญัติองค์การบริหารส่วนตำบลแก้วแสน เรื่องกำหนด
ค่าตอบแทนการขออนุญาตใช้ประโยชน์ในที่ดินของรัฐ พ.ศ.2558
เชิญนายก อบต.ครับ
นายกอบต.	เรียนประธานสภาและสมาชิกสภาที่เคารพทุกท่าน  กระผม นายคนึง   ชูพงศ์   นายกองค์การบริหารส่วนตำบลแก้วแสน  ขอเสนอร่างข้อบัญญัติองค์การบริหารส่วนตำบลแก้วแสน เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558
หลักการและเหตุผล
ตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ แก้ไข้เพิ่มเติมถึง (ฉบับที่ ๖) พ.ศ. ๒๕๕๒ มาตรา ๗๑ และมาตรา ๙ และมาตรา ๙/๑ แห่งประมวลกฎหมายที่ดิน พ.ศ. ๒๔๙๗ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลกฎหมายที่ดิน (ฉบับที่ ๑๑) พ.ศ. ๒๕๕๑ และ ข้อ ๑๔ แห่งระเบียบกระทรวงมหาดไทยว่าด้วยการอนุญาตให้ประชาชนใช้ประโยชน์ในที่ดินของรัฐ พ.ศ.๒๕๔๗ 
เหตุผล
เนื่องจากนโยบายของรัฐในการแก้ไขปัญหาความยากจนโดยเฉพาะที่ดินในตำบลแก้วแสน ประกอบด้วยหมู่ที่  3และหมู่ที่ 4 เป็นที่ดินทุ่งสงวนเลี้ยงสัตว์เดิมซึ่งชาวบ้านได้เข้าครอบครองและเข้าอยู่อาศัย ทางราชการเห็นความสำคัญว่าที่ดินดังกล่าวเหมาะสมที่จะออกหนังสืออนุญาตให้ใช้ประโยชน์ในที่ดินของรัฐ ออกตามระเบียบเดิมไม่ว่าจะเป็นการออกหนังสืออนุญาตหรือการเก็บค่าธรรมเนียม เสียค่าตอบแทนรายปีให้องค์กรปกครองส่วนท้องถิ่น โดยเดิมจะชำระให้กับองค์การบริหารส่วนจังหวัดนครศรีธรรมราช 5 ปีเก็บครั้งหนึ่ง และได้โอนให้อบต. ตามระเบียบกระทรวงมหาดไทยว่าด้วยการอนุญาตให้ประชาชนใช้ประโยชน์ในที่ดินของรัฐ พ.ศ.๒๕๔๗  จึงต้องออกเป็นข้อบัญญัติองค์การบริหารส่วนตำบล และให้นายอำเภอลงนามให้ความเห็นชอบก่อนประกาศใช้ต่อไป  สาระสำคัญ  คือเพื่อให้มีข้อบัญญัติองค์การบริหารส่วนตำบลแก้วแสน เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558  ซึ่งราษฎรไม่ต้องไปที่อบจ. ให้มาเสียค่าตอบแทนรายปี  5ปีเก็บครั้งหนึ่ง  ตามข้อบัญญัติองค์การบริหารส่วนตำบล เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558  มีอยู่ 9 ข้อ อัตราค่าตอบแทนแนบท้ายข้อบัญญัติฯ ซึ่งอบจ.จัดเก็บไร่ละ 4 บาท/ปี ผู้บริหารเห็นชอบว่าให้ใช้ในอัตราเดิมคือไร่ละ 4 บาท/ปี แต่ทั้งนี้เป็นอำนาจของสภาฯที่จะกำหนดมากกว่าหรือน้อยกว่าก็ได้  หากมีอะไรสงสัยก็ให้ปลัดอบต.ชี้แจงเพิ่มเติมได้ครับ  ผมก็ขออนุญาตเสนอร่างข้อบัญญัติองค์การบริหารส่วนตำบลแก้วแสน เรื่องกำหนด  ค่าตอบแทนการขออนุญาตใช้ประโยชน์ในที่ดินของรัฐ พ.ศ.2558  เพื่อประกาศใช้ต่อไป  ขอขอบคุณมากครับ
ประธาน	มีสมาชิกท่านใด  มีข้อสงสัยในร่างข้อบัญญัติองค์การบริหารส่วนตำบลแก้วแสน เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558  บ้างครับ  และเชิญเลขานุการสภา ชี้แจงรายละเอียดเพิ่มเติมครับ
เลขานุการสภา	เรียน ประธานสภา  สมาชิกสภา และผู้เข้าร่วมประชุมทุกท่าน เดิมมีการดำเนินการอนุญาตให้ใช้ประโยชน์ในที่ดินของรัฐในแปลงที่ดินทุ่งตำเสาและทุ่งโคกเมร  ของหมู่ที่ 3 และหมู่ที่   4 ตำบลแก้วแสน  ซึ่งเป็นนโยบายของรัฐบาลในการจัดสรรที่ดินของรัฐซึ่งเป็นแปลงที่ดินที่ได้ออกหนังสือสำคัญสำหรับที่หลวงแล้ว เป็นทุ่งสงวนเลี้ยงสัตว์ ได้มีการทำประชาคมแปลงที่ดินว่ายังคงใช้ประโยชน์ร่วมกันหรือไม่ หากไม่ได้ใช้ประโยชน์ร่วมกันแล้วก็จะจัดสรรที่ดินแปลงนี้ให้ประชาชนตามระเบียบการใช้ประโยชน์ในที่ดินของรัฐให้กับประชาชนที่มีฐานะยากจน  หรือไม่มีที่ดินทำกิน  หรือมีแต่ไม่เพียงพอ  ซึ่งได้มีการดำเนินการในโครงการดังกล่าวแล้วตั้งแต่วันที่  8  มกราคม 2550 คือมีการดำเนินการออกใบอนุญาตไปแล้ว 1 รอบ ขณะนี้อยู่ระหว่างต่อใบอนุญาตรอบที่ 2 และได้รับอนุญาตแล้ว โดยหลักเกณฑ์มีการอนุญาตไม่เกิน 15 ไร่/คน  ห้ามมีการซื้อ-ขาย โอนให้บุคคลอื่น  เนื่องจากประชาชนไม่ใช่เจ้าของที่ดินไม่มีกรรมสิทธิ์ในที่ดิน  เพียงแต่ได้รับอนุญาตให้ไปใช้ประโยชน์ในที่ดินเท่านั้น  เดิมการจ่ายค่าตอบแทนเป็นอำนาจขององค์การบริหารส่วนจังหวัด ในการเก็บค่าตอบแทนใบอนุญาต  แต่ภายหลังมีการแก้ไขประมวลกฎหมายที่ดิน ตามมาตรา 9 ได้แก้ไขการเสียค่าตอบแทนให้เสียแก่องค์กรปกครองส่วนท้องถิ่นที่ที่ดินนั้นตั้งอยู่  ทำให้เปลี่ยนหน่วยงานจัดเก็บค่าตอบแทนจาก อบจ.เป็น อบต.   จึงเป็นเหตุผลที่จะต้องออกข้อบัญญัติฯเพื่อรองรับการจัดเก็บค่าตอบแทนดังกล่าว   โดยค่าตอบแทนที่จัดเก็บได้  อบต.จะต้องจัดสรรและนำส่งให้ อบจ. จำนวน  40% ภายใน 30 วันนับแต่จัดเก็บได้ และอัตราค่าตอบแทนที่กำหนดเพื่อจัดเก็บจะต้องไม่เกินอัตราค่าตอบแทนที่กำหนดในประมวลกฎหมายที่ดินในมาตรา 9  ซึ่งได้กำหนดไว้ไม่เกินไร่ละ 1,000.-  บาท/ปี  ซึ่งตามร่างข้อบัญญัติองค์การบริหารส่วนตำบลแก้วแสน เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558 ฉบับนี้กำหนดจัดเก็บไร่ละ 4  บาท/ ปี ซึ่งเป็นอำนาจของสภาแห่งนี้ที่จะพิจารณาปรับลดเพิ่มได้ตามความเหมาะสม รายละเอียดตามบัญชีค่าตอบแทนแนบท้ายร่างข้อบัญญัติฯ
	
	ตามมาตรา ๙ (๑) แห่งประมวลกฎหมายที่ดิน 
(ก) กรณีทบวงการเมืองข้ออนุญาตใช้ที่ดินของรัฐ 
    เพื่อใช้ประโยชน์ในราชการ 
(ข) กรณีผู้ได้รับอนุญาตให้ใช้ประโยชน์ในที่ดิน 
    ของรัฐตามระเบียบกระทรวงมหาดไทยว่าด้วย 
    การอนุญาตให้ประชาชนใช้ประโยชน์ในที่ดิน 
    ของรัฐ พ.ศ.๒๕๔๗ 
(ค) กรณีอื่นๆ นอกจาก (ก) และ (ข) 

	
- ได้รับการยกเว้น

- ไร่ละ  4  บาท/ต่อปี

 

- ไร่ละ ๑,๐๐๐ บาท/ต่อปี 



					แปลงที่ดินทุ่งตำเสาและทุ่งโคกเมร ใช้อัตราค่าตอบแทน(ข)
สำหรับการการพิจารณาร่างข้อบัญญัติฯให้มีการพิจารณาเป็น 3 วาระ คือรับหลักการ  แปรญัตติ  และลงมติ   กรณีมีการพิจารณาสามวาระรวด วาระที่ 2  แปรญัตติ ให้สมาชิกสภาเป็นกรรมการแปรญัตติเต็มสภา ซึ่งก่อนการพิจารณาวาระที่ 1 จะต้องให้มีการอภิปราย ซักถามในข้อสงสัย และรายละเอียดจนเข้าใจ และเมื่อมีการพิจารณาในวาระที่ 2  ให้มีการพิจารณาเฉพาะหัวข้อที่มีการแปรญัตติ  หากไม่มีการแปรญัตติก็ให้ผ่านไปในวาระที่ 2 คือคงไว้ซึ่งร่างเดิม  และสุดท้ายวาระที่ 3 ลงมติให้ตราเป็นร่างข้อบัญญัติฯ โดยไม่มีการอภิปรายแล้ว
นายกอบต.				เสนอให้มีการพิจารณาร่างข้อบัญญัติฯสามวาระรวด
มติที่ประชุมสภา	เห็นชอบให้มีการพิจารณาสามวาระรวด
ประธานสภา	เชิญสมาชิกสภา อภิปรายหรือซักถามในรายละเอียด 
นายวิสาศ  พรหมวันรัตน์	เรียนท่านประธานสภาและสมาชิกสภาทุกท่าน กระผมนายวิลาศ  พรหมวันรัตน์  ส.อบต. หมู่ที่ 9  มีข้อซักถามกรณีมีการครอบครองที่ดินเกิน 15  ไร่ ต่อราย  มีระเบียบวิธีการดำเนินการอย่างไร เพราะทราบว่ามีผู้ครอบครองเกินในความเป็นจริง
นายกอบต.	เรียนประธานสภาและสมาชิกสภาที่เคารพทุกท่าน    ขอชี้แจงกรณีประเด็นคำถามของคุณวิลาศ  ในปีพ.ศ.2550  ผมซึ่งเป็นกรรมการคนหนึ่งในคณะกรรมการดำเนินการจัดสรรที่ดินของรัฐ  ตามเกณฑ์จัดสรรได้ไม่เกิน 15 ไร่ รายที่มีเกินก็ให้คนอื่นถือครองเช่นบุคคลในครอบครัว ลูกหลาน สรุปรายละไม่เกิน 15 ไร่ ซึ่งได้จัดสรรไปเรียบร้อยแล้ว ประเด็นที่สองมีการสำรวจว่ามีการซื้อขายเปลี่ยนการถือครองหรือไม่ ซึ่งตามหลักเกณฑ์  ไม่สามารถซื้อขายได้  โดยจะต้องมีการสำรวจก่อนต่อใบอนุญาต และมีการแจ้งว่าไม่มีการซื้อขาย เปลี่ยนแปลงแต่ความจริงแล้วมีการซื้อขายเปลี่ยนแปลง  โดยหลักเกณฑ์เหมือน สปก. ตกทอดโดยทายาทตามกฎหมายมรดกครับ
เลขานุการสภา	เรียนท่านประธานสภา   ขออนุญาตชี้แจงเพิ่มเติมขณะนี้แปลงที่ดินทั้ง 2 แห่งมีผู้ถือครอง 135  ราย แปลงที่ดิน 168  แปลง  ใบอนุญาตออกในชื่อของคนเดิมตามที่ได้ระบุไว้ในรอบแรก แม้ว่าจะมีการซื้อขายกันไปแล้ว เพราะโอนสิทธิ์ไม่ได้เว้นแต่ตกทอดโดยทายาทใบอนุญาตจะต้องยื่นเรื่องต่อภายใน 90 วันก่อนครบสัญญา  ซึ่งกรรมการจะพิจารณาตรวจสอบก่อนออกใบอนุญาตในรอบต่อไปคราวละ 5 ปีและจ่ายค่าตอบแทน โดยขณะนี้ใบอนุญาตได้ออกเรียบร้อยแล้วรออกข้อบัญญัติเรื่องค่าตอบแทนฯเพื่อแจ้งในที่ประชุมไปพร้อมกัน
นายกิตติเนตร   รัตนบุรี	เรียนท่านประธานสภา กระผมนายกิตติเนตร  รัตนบุรี สมาชิกอบต.หมู่ที่ 1  อยากซักถามใน ข้อ 5 ของร่างข้อบัญญัติฯ เรื่องการจัดเก็บอัตราค่าตอบแทนหากไม่แบ่งสัดส่วน  40% ให้ อบจ.จะได้หรือไม่ครับ
เลขานุการสภา	เรียนท่านประธานสภา ขออนุญาตตอบข้อซักถามท่าน ส.อบต.หมู่ที่ 1คุณกิตติเนตร การเสนอร่างข้อบัญญัติองค์การบริหารส่วนตำบลแก้วแสน เรื่องกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558  ได้อาศัยระเบียบกระทรวงมหาดไทยว่าด้วยการอนุญาตให้ประชาชนใช้ประโยชน์ในที่ดินของรัฐ พ.ศ.๒๕๔๗ และประมวลกฎหมายที่ดิน พ.ศ. ๒๔๙๗ ซึ่งแก้ไข้เพิ่มเติมโดยพระราชบัญญัติแก้ไข้เพิ่มเติมประมวลกฎหมายที่ดิน (ฉบับที่ ๑๑) พ.ศ. ๒๕๕๑  มาตรา 9 และมาตรา9/1 ได้บัญญัติไว้ว่า ให้ผู้รับอนุญาตตามมาตรา 9 เสียค่าตอบแทนเป็นรายปีให้แก่อปท.ที่ที่ดินได้รับอนุญาตตั้งอยู่ ยกเว้นอบจ. ตามวิธีการและอัตราที่กำหนดในข้อบัญญัติท้องถิ่นนั้น แต่ต้องไม่เกินอัตราตามบัญชีท้ายประมวลกฎหมายนี้  ให้อปท. ในเขตจังหวัดแบ่งค่าตอบแทนที่ได้รับตามวรรคหนึ่ง ให้แก่ อบจ.ในอัตราร้อยละสี่สิบของค่าตอบแทนที่ได้รับภายในกำหนดสามสิบวันนับแต่วันที่ได้รับเพื่อเป็นรายได้ของ อบจ. และให้ค่าตอบแทนส่วนที่เหลือตกเป็นรายได้ของอปท.ที่ที่ดินที่ได้รับอนุญาตตั้งอยู่    ในกรณีที่ที่ดินดังกล่าวไม่ได้ตั้งอยู่ในเขตของอบจ.ให้ค่าตอบแทนที่ได้รับตามวรรคหนึ่ง ตกเป็นรายได้ของอปทนั้นทั้งหมด  ดังนั้นจึงไม่สามารถดำเนินการใดๆที่ขัดหรือแย้งกับประมวลกฎหมายที่ดิน ได้
ประธานสภา	มีสมาชิกท่านใดประสงค์จะอภิปราย  หรือซักถามในรายละเอียดบ้างครับ หากไม่มี  จะขอมติในวาระที่ 1  รับหลักการ  สมาชิกท่านใดเห็นควรรับหลักการร่างข้อบัญญัติกำหนดค่าตอบแทนการขออนุญาตใช้ประโยชน์ในที่ดินของรัฐ พ.ศ.2558   โปรดยกมือ
มติที่ประชุม	รับหลักการ	14	คน
	ไม่รับหลักการ 	ไม่มี
	งดออกเสียง	2	คน
ประธานสภา	ต่อไปเป็นวาระที่ 2 การแปรญัตติ สมาชิกสภาเป็นกรรมการแปรญัตติเต็มสภา   ดังนั้นเชิญสมาชิกแปรญัตติครับ
มติที่ประชุม	ไม่มีการแปรญัตติ  คงไว้ซึ่งร่างเดิม
ประธานสภา	ต่อไปเป็นการพิจารณาในวาระที่ 3  ลงมติเพื่อให้ความเห็นชอบตราเป็นร่างข้อบัญญัติฯครับ
มติที่ประชุม	เห็นชอบ	15	คน
	ไม่เห็นชอบ	ไม่มี
	งดออกเสียง	1	คน
ประธานสภา				4.การพิจารณารับโอนระบบประปาหมู่บ้าน SML หมู่ที่ 4 ต.แก้วแสน
					เชิญท่านนายกครับ
นายกอบต.	เรียนประธานสภาและสมาชิกสภาที่เคารพทุกท่าน การรับมอบสิ่งสาธารณะประโยชน์ให้แก่องค์กรปกครองส่วนท้องถิ่นเป็นอำนาจของสภาท้องถิ่นที่จะพิจารณารับโอน  ตามที่หมู่ที่ 4  ตำบลแก้วแสน ได้ก่อสร้างระบบประปาหมู่บ้าน งบประมาณ SML  440,000.- บาทก่อสร้างระบบประปาจำนวน 4 จุด  ก่อสร้างถังแรงดันจำนวน 3 จุดและเจาะบ่อบาดาล  จำนวน 1 จุด   ผู้ใหญ่บ้านได้แจ้งเป็นหนังสือให้ผู้บริหารนำแจ้งที่ประชุมสภาฯเพื่อพิจารณารับโอนระบบประปาหมู่บ้าน SML   หมู่ที่ 4 ในคราวสมัยประชุมสามัญประจำปีที่ผ่านมา  ที่ประชุมสภาฯพิจารณารับโอน จำนวน 1 จุด คงเหลืออีก 3 จุด  และแจ้งให้ทางหมู่บ้านไปดำเนินการแก้ไขปรับปรุงติดตั้งมิเตอร์ไฟฟ้าให้เรียบร้อย ได้มีการประชุมหมู่บ้านเมื่อวันที่  11  พฤศจิกายน  2557  คณะผู้บริหารได้เข้าร่วมประชุมเพื่อชี้แจง  เหตุผล  รายละเอียดที่ยังดำเนินการไม่เรียบร้อยและที่ประชุมหมู่บ้านได้มีมติให้ที่ประชุมสภาฯพิจารณารับโอนประปาที่คงเหลืออีก 3 จุดอีกครั้งหนึ่งโดยทำหนังสือแจ้งมาลงวันที่ 4  กุมภาพันธ์ 2558  นำส่งหนังสือและลงรับหนังสือวันที่  5  กุมภาพันธ์2558  ได้แก่
-จุดบ้านหนองมวง  ได้ดำเนินการแก้ไขติดตั้งมิเตอร์ไฟฟ้าเรียบร้อยแล้วประมาณ 6 เดือนที่ผ่านมา  ขณะนี้มีค่าไฟฟ้าเกิดขึ้น ประมาณ หนึ่งร้อยกว่าบาทต่อเดือน  แต่ไม่ได้เบิกจ่ายงบประมาณของ อบต. ผมรับผิดชอบจ่ายให้
-จุดบ้านไสขังควาย  ดำเนินการเรียบร้อยแล้ว  อุปกรณ์พร้อม รอทดสอบปริมาณน้ำว่ามีเพียงพอสามารถใช้ได้ประมาณ 4-5 ครัวเรือน
-จุดบ้านโคกแนะ ดำเนินการขอติดตั้งมิเตอร์ไฟฟ้าอยู่ระหว่างขั้นตอนการจ่ายเงินและรอไฟฟ้าไปติดตั้งมิเตอร์
ซึ่งทั้ง 3 จุดหากสภาฯพิจารณารับโอนก็สามารถไปต่อเชื่อมกับระบบประปาของ อบต.ได้  จึงเสนอให้ที่ประชุมสภาพิจารณาการรับโอนประปาหมู่บ้าน SML หมู่ที่ 4 ขอบคุณครับ
ประธานสภา	มีสมาชิกท่านใดประสงค์จะอภิปราย  หรือซักถามในรายละเอียดบ้างเชิญครับ
นายสุชาติ  ชูแสง	เรียนท่านประธานสภา ที่เคารพ กระผม นายสุชาติ  ชูแสง สมาชิกสภา อบต.หมู่ที่ 8   ผมเห็นด้วยกับการรับโอนประปาหมู่บ้าน SML  หมู่ที่ 4แต่มีประเด็นสงสัยกรณีใบแจ้งหนี้ค่าไฟฟ้าประปาหมู่บ้าน SML บ้านหนองมวง หมู่ที่ 4  ซึ่งเป็นของหมู่บ้าน คณะกรรมการ SML เป็นผู้ดำเนินการติดตั้งมิเตอร์ไฟฟ้า และเป็นทรัพย์สินของหมู่บ้าน แต่ใบแจ้งหนี้เป็นชื่อของ อบต.แก้วแสน  จึงขอให้ผู้บริหารช่วยชี้แจงด้วยครับ
นายกอบต.	เรียนประธานสภาและสมาชิกสภาที่เคารพทุกท่าน   ขอชี้แจงเรื่องใบแจ้งหนี้ค่าไฟฟ้าของประปาบ้านหนองมวง ซึ่งเป็นทรัพย์สินของหมู่บ้าน โดยเมื่อวันที่ 2  เมษายน  2557  ประธานกรรมการหมู่บ้าน SML นางลออศรี  สุวรรณพงศ์ ได้แจ้งขอหนังสือรับรองจากอบต. เพื่อนำไปแจ้งให้ไฟฟ้าภูมิภาคนาบอนมาติดตั้งมิเตอร์ไฟฟ้า โดยแจ้งชื่อประปาหมู่บ้าน SML บ้านหนองมวง  หมู่ที่ 4 แต่เมื่อติดตั้งเสร็จ ใบแจ้งหนี้ค่าไฟฟ้า เป็นชื่อ ประปาหมู่บ้าน SML บ้านหนองมวง  หมู่ที่ 4 และมีชื่อองค์การบริหารส่วนตำบลแก้วแสน ติดมาด้วย แต่ อบต.ไม่ได้ดำเนินการเบิกจ่ายงบประมาณเป็นค่าไฟฟ้าให้เนื่องจากยังไม่ได้รับโอนมา  ผมรับผิดชอบจ่ายเป็นการส่วนตัว  ซึ่งเมื่อรับโอนมาแล้วจะต้องถ่ายโอนมิเตอร์ไฟฟ้ามาด้วยและจะเปลี่ยนชื่อให้ชัดเจนระบุ  หมู่บ้าน และจัดทำทะเบียนควบคุม 
นายสุชาติ  ชูแสง	เรียนท่านประธานสภา ที่เคารพ ถือว่าเป็นความรู้ครับ และเพื่อความชัดเจนเป็นมาตรฐาน ในเมื่อทรัพย์สินเป็นของหมู่บ้าน แต่ใบแจ้งหนี้ค่าไฟฟ้าเป็นของอบต.  ไม่ว่าจะเกิดข้อผิดพลาดจากเหตุผลใด  จะได้เข้าใจตรงกันครับ
เลขานุการสภา	เรียนท่านประธานสภาและสมาชิกสภาทุกท่าน ขออนุญาตชี้แจงเพิ่มเติม  กรณีดังกล่าวสาเหตุอาจเกิดจากไฟฟ้าต้องการการรับรองจากหน่วยงานที่เป็นนิติบุคคลเช่น อบต. เพราะมีความน่าเชื่อถือ เป็นองค์กรที่มีกฎหมายรองรับ เพื่อความเชื่อมั่นในการจัดเก็บค่าไฟฟ้าที่เกิดขึ้นภายหลัง  เป็นการรับรองว่าประปาหมู่บ้าน SML บ้านหนองมวง หมู่ที่ 4มีอยู่จริง และในหนังสือรับรองลงวันที่ 2 เมษายน 2557  ได้ระบุไว้ว่าค่ากระแสไฟฟ้าใบแจ้งหนี้รายเดือนโปรดเรียกเก็บในนาม ประปา SML บ้านหนองมวง หมู่ที่ 4 ไม่ได้ระบุให้เรียกเก็บจากองค์การบริหารส่วนตำบลแก้วแสน  แต่เมื่อใบแจ้งหนี้ค่าไฟฟ้าปรากฏว่าได้ระบุวงเล็บเป็นชื่ออบต. ไว้ด้วย ทั้งที่หนังสือได้ระบุไว้ชัดเจนแล้ว และอบต.ก็ไม่ได้เบิกจ่ายงบประมาณเป็นค่าไฟฟ้าให้เนื่องจากไม่ได้เป็นทรัพย์สินของอบต.และเป็นตัวอย่างกรณีมีการระบุชื่อผิดจากที่แจ้งไว้ก็ควรจะแจ้งเป็นหนังสือกลับไปให้ไฟฟ้าแก้ไขให้ถูกต้อง
ประธานสภา	มีสมาชิกท่านใดประสงค์จะอภิปราย  หรือซักถามในรายละเอียดเพิ่มเติมอีกหรือไม่ครับ   หากไม่มีผมขอมติที่ประชุมในการพิจารณารับโอนระบบประปาหมู่บ้าน SML หมู่ที่ 4 ต.แก้วแสน
มติที่ประชุม	เห็นชอบ	13	คน
	ไม่เห็นชอบ	ไม่มี
	งดออกเสียง	1	คน
ประธานสภา	5. กำหนดสมัยประชุมสามัญ ประจำปี พ.ศ.2558 และสมัยประชุมสามัญ สมัยแรก ประจำปี พ.ศ.2559  เชิญเลขานุการสภา ครับ
เลขานุการสภา	ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่2) พ.ศ.2554  ข้อ 21 การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น  วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำสมัยแรกของแต่ละปี
	การกำหนดสมัยประชุมสามัญประจำปี สามารถกำหนดได้ไม่น้อยกว่า 2  สมัย แต่ไม่เกิน 4 สมัย โดยให้นับการประชุมสมัยแรกในวันนี้เป็นหนึ่งสมัยด้วย และกำหนดสมัยแรกของปี พ.ศ.2559  ด้วยว่าจะเริ่มต้นเมื่อไหร่ 
ประธานสภา	เชิญสมาชิกสภา เสนอว่าจะกำหนดสมัยประชุมสามัญประจำปีของปี พ.ศ.2558  ว่ามีกี่สมัย เชิญครับ
นายสุชาติ  ชูแสง	เรียนท่านประธานสภา ที่เคารพ กระผม นายสุชาติ  ชูแสง สมาชิกสภา อบต.หมู่ที่ 8  ขอเสนอ 4 สมัย ครับ
ประธานสภา				มีสมาชิกสภา อบต.ท่านอื่นจะเสนอเป็นอย่างอื่นอีกหรือไม่เชิญครับ 
กรณีไม่มีผู้อื่นเสนอเป็นอย่างอื่นก็ถือว่าที่ประชุมเห็นชอบให้กำหนดสมัย				ประชุมสามัญประจำปี พ.ศ.2557  จำนวน 4 สมัย และให้เสนอห้วง				เวลาการประชุมในแต่ละสมัยว่าจะเริ่มเมื่อใด  รวมทั้งสมัยสามัญ สมัย
แรก ของปี พ.ศ.2559 ครับ
นายสุชาติ  ชูแสง	เรียนท่านประธานสภา ที่เคารพ กระผม นายสุชาติ  ชูแสง สมาชิกสภา อบต.หมู่ที่ 8   ขอเสนอห้วงเวลาการประชุม ดังนี้  
					1. สมัยสามัญ   สมัยที่ 2	วันที่ 1- 15  พฤษภาคม   2558
					2. สมัยสามัญ   สมัยที่ 3	วันที่ 1- 15   สิงหาคม     2558
					3. สมัยสามัญ   สมัยที่ 4	วันที่ 1 – 15  พฤศจิกายน  2558
4. สมัยสามัญ สมัยแรก ของปี 2559 คือ วันที่ 1- 15 กุมภาพันธ์  2559
ประธานสภา				มีสมาชิกสภา อบต.ท่านอื่นจะเสนอเป็นอย่างอื่นอีกหรือไม่เชิญครับ
เลขานุการสภา	เรียนท่านประธานสภาและสมาชิกสภาทุกท่าน  ขออนุญาตหารือที่ประชุม ขอปรับเปลี่ยนห้วงเวลาการประชุม 
- สมัยสามัญ   สมัยที่ 2   เป็นวันที่ 15- 29  พฤษภาคม   2558       เพื่อรองรับการพิจารณาให้ความเห็นชอบแผนพัฒนาสามปี
					- สมัยสามัญ   สมัยที่ 3   เป็นวันที่ 15- 29  สิงหาคม     2558
	เพื่อรองรับการพิจารณาให้ความเห็นชอบร่างข้อบัญญัติงบประมาณรายจ่ายประจำปี
มติที่ประชุม	เห็นชอบให้ปรับเปลี่ยนตามที่เลขานุการสภาเสนอ
ประธานสภา				มีสมาชิกสภา อบต.ท่านอื่นจะเสนอเป็นอย่างอื่นอีกหรือไม่เชิญครับ					หากไม่มี ถือว่าที่ประชุมมีมติเห็นชอบตามที่เสนอ ครับ คือ
					1. สมัยสามัญ   สมัยที่ 2	วันที่ 15- 29 พฤษภาคม   2558
					2. สมัยสามัญ   สมัยที่ 3	วันที่ 15- 29 สิงหาคม     2558
					3. สมัยสามัญ   สมัยที่ 4	วันที่  1 – 15  พฤศจิกายน  2558
4. สมัยสามัญ สมัยแรก ของปี 2559 คือ วันที่ 1- 15 กุมภาพันธ์ 2559
ระเบียบวาระที่ 4			เรื่องอื่น ๆ
ประธานสภา				ต่อไปเป็นระเบียบวาระที่เรื่องอื่น ๆ 
1.รายงานผลการปฏิบัติงานในรอบปีงบประมาณ พ.ศ.2557 เชิญท่านนายกครับ
นายกอบต.				เรียนประธานสภาและสมาชิกสภาที่เคารพทุกท่าน  กระผมขอรายงาน
ผลการปฏิบัติงานในรอบปีงบประมาณ พ.ศ.2557 ให้สภาทราบ อาศัยอำนาจตามพระราชบัญญัติสภาตำบลและองค์การบริหารส่วนตำบล พ.ศ.2537  แก้ไขเพิ่มเติมถึงฉบับปัจจุบัน ให้นายกองค์การบริหารส่วนตำบลจัดทำรายงานแสดงผลการปฏิบัติงานตามนโยบายที่แถลงไว้ต่อสภาองค์การบริหารส่วนตำบลเป็นประจำทุกปี และรายงานแสดงผลการปฏิบัติงานตามนโยบาย ให้ประกาศไว้โดยเปิดเผย ณ ที่ทำการองค์การบริหารส่วนตำบล  ตามนโยบายที่ได้แถลงต่อสภาฯ เมื่อวันที่ 11 ธันวาคม  2555  และขณะนี้สิ้นปีงบประมาณ พ.ศ.2557  จึงแถลงผลการปฏิบัติงานในรอบปีงบประมาณตามเอกสารที่แจ้งให้ทุกท่านทราบแล้ว  ซึ่งมี  7  ยุทธศาสตร์  45  โครงการ  เป็นเงินงบประมาณ  15,722,439.- บาท  ในด้านโครงสร้างพื้นฐาน หน้าที่ 1  โครงการที่ 6 ขอแก้ไขโครงการซ่อมแซมถนนคอนกรีตสายไสเทียม-ไสคอกหมู  หมู่ที่ 4  ให้ตัดคอนกรีตออกเป็นซ่อมแซมปรับปรุงถนนสายไสเทียม-ไสคอกหมู  รายละเอียดต่าง ๆ ปรากฏในเอกสารแล้วครับ
         2.รายงานการติดตามและประเมินผลแผนพัฒนา ประจำปีงบประมาณ  
 2557  โดยประธานคณะกรรมการติดตามและประเมินผลแผนพัฒนา อาจารย์อารมณ์   รักษ์ศรีทอง  ได้เสนอความเห็นจากการวิเคราะห์  เปรียบเทียบ  ประเมินติดตามแผนพัฒนาสามปี อบต.และได้จัดทำรายงานเป็นรูปเล่มเสนอผู้บริหารทราบและแจ้งให้สภาทราบ  โดยมีข้อสังเกตในเรื่องของโครงการที่มีเป็นจำนวนมากถึง  105  โครงการ  แต่สามารถดำเนินการได้จริงเพียง 42  โครงการคิดเป็นร้อยละ 40.00ฝากเป็นข้อคิดว่าควรมีการปรับเปลี่ยนการบรรจุโครงการให้มีสัดส่วนที่เหมาะสมกัน  รายละเอียดต่างๆ ปรากฏตามเอกสารที่แจ้งให้ทราบแล้วหากมีสมาชิกท่านใดต้องการทราบข้อมูลเพิ่มเติมก็ซักถามได้ครับ
3.รายงานแผนดำเนินงานประจำปีงบประมาณ 2558 เป็นการนำโครงการที่ปรากฏในข้อบัญญัติงบประมาณรายจ่ายประจำปีงบประมาณ พ.ศ.2558  มากำหนดห้วงเวลาดำเนินการจัดซื้อจัดจ้างให้เหมาะสมกับโครงการ เช่น โครงการก่อสร้างท่อระบายน้ำ หมู่ที่ 2  จะต้องกำหนดห้วงเวลาดำเนินการในหน้าแล้ง
4.รายงานสถานะการเงินและการรับจ่ายเงินประจำปีงบประมาณ 
2557  เป็นรายงานสถานะการเงินตั้งแต่  1 ตุลาคม  2556-30กันยายน  2557 ซึ่งประกอบด้วยงบรายรับ  งบรายจ่าย  รายละเอียดรายรับ  รายละเอียดรายจ่าย  งบทดลอง  งบทรัพย์สิน  รายละเอียดตามเอกสารที่แจ้งให้ทราบแล้ว หากมีข้อสงสัยผู้อำนวยการกองคลังสามารถชี้แจงให้ท่านทราบได้ครับ
5.การดำเนินการขยายเขตไฟฟ้าหมู่ที่ 8  ซึ่งได้ตั้งงบประมาณไว้ 480,000.- บาท  มีหนังสือจากการไฟฟ้าเมื่อวันที่ 16  มกราคม 2558  แจ้งค่าใช้จ่ายดำเนินการเพิ่มเป็น 495,804.- บาท เกินงบประมาณที่ตั้งไว้ 15,804.-  บาท  ซึ่งเป็นอำนาจของผู้บริหารที่จะต้องโอนมาเพิ่มเติม  จึงแจ้งให้ที่ประชุมทราบครับ
6.รายงานสถานะเงินสะสมคงเหลือ  ณ วันที่  30  กันยายน  2557
-เงินสะสมคงเหลือทั้งหมด	6,868,662.-บาท
-หักเงินรายได้ค้างรับ		22,211.-	บาท
-หักเงินสำรองจ่ายกรณีฉุกเฉิน	2,456,825.-	บาท ซึ่งประกอบด้วยรายจ่าย 3 ประเภทคือ เงินเดือน ค่าตอบแทนคณะผู้บริหาร  สมาชิกสภา เป็นเงิน 622,680.- บาท  /เงินเดือน และค่าตอบแทน พนักงาน เป็นเงิน 1,535,745.- บาท /กันสำรองจ่ายกรณีฉุกเฉินหรือจำเป็น 300,000.- บาท
-คงเหลือเงินสะสมที่สามารถนำมาใช้ได้	4,389,525.- บาท 
ฝากสมาชิกสภาช่วยกันดูแล หากประชาชนประสบปัญหาความเดือดร้อนจะได้จ่ายขาดเงินสะสมเพื่อช่วยเหลือแก้ปัญหาต่อไป
7.รายงานเรื่องภัยแล้ง  ซึ่งนายอำเภอให้ความสำคัญในเรื่องนี้ โดยสามารถใช้เงินสำรองจ่ายกรณีฉุกเฉิน  หากไม่เพียงพอสามารถจ่ายขาดเงินสะสมได้ ผู้บริหารก็จะได้เตรียมความพร้อมในการช่วยเหลือ ทั้งคน อุปกรณ์เครื่องไม้เครื่องมือ สำหรับประชาชนที่มีความเดือดร้อนจริงๆ
8.ประชาสัมพันธ์งานปิดกรีดอำเภอนาบอน  จัดระหว่างวันที่ 25- 27 กุมภาพันธ์  2558  โดยอบต.จะส่งธิดาปิดกรีดเข้าร่วมประกวด/การแข่งขันกีฬาพื้นบ้านระหว่างอปท.ในอำเภอนาบอน  และผู้ว่าราชการจังหวัดนครศรีธรรมราชจะมาเป็นประธานในพิธีเปิดงาน  จึงเชิญชวนสมาชิกสภา อบต.ร่วมกิจกรรมดังกล่าว
ประธานสภา				สมาชิกท่านใด มีเรื่องอื่น ๆ อีกหรือไม่เชิญครับ
นายวิลาส   พรหมวันรัตน์		เรียนท่านประธานสภา กระผมนายวิลาส พรหมวันรัตน์  ส.อบต.หมู่ที่ 9
ผมเรียนที่ประชุมสภา เมื่อมีการรับโอนประปาหมู่บ้าน SML หมู่ที่ 4  แล้ว  ผมจำเป็นต้องงดการจ่ายน้ำให้แก่หมู่ที่ 4  ปัจจุบันผู้ใช้น้ำหมู่ที่ 9  มีจำนวน 62  ครัวเรือน  เป็นผู้ใช้น้ำหมู่ที่ 8  จำนวน 6 ครัวเรือน  หมู่ที่ 4  จำนวน  28  ครัวเรือน  ที่เหลือเป็นผู้ใช้น้ำหมู่ที่ 9  และขณะนี้น้ำก็ไม่เพียงพอ ผู้ใช้น้ำหมู่ที่ 4  และหมู่ที่ 8  ก็ตำหนิหมู่ที่ 9  ผมจึงแจ้งให้ผู้บริหารทราบด้วยว่างดจ่ายน้ำให้หมู่อื่นครับ
นายวินัย   อินทรสุวรรณ		เรียนท่านประธานสภา กระผมนายวินัย   อินทรสุวรรณ 
ส.อบต.หมู่ที่ 8  ขอแจ้งเรื่องท่อลอดถนนบ้านนายประคอง อินทรสุวรรณ  ชำรุด  น้ำระบายไม่ได้  ทำให้น้ำท่วมบ้านประชาชน ช่วยดำเนินการแก้ไขปัญหาให้ด้วย
นายวิรัตน์    รักษายศ			เรียนท่านประธานสภา กระผมนายวิรัตน์    รักษายศ ส.อบต.หมู่ที่ 2
แจ้งถนนชำรุดสายโคกยาง-ควนเนียง  บริเวณหัวถนนคอนกรีต ชำรุดเป็นหลุมบ่อ ขอความช่วยเหลือนำหินคลุกไปถมเพื่อแก้ไขปัญหา
นายกอบต.	เรียนประธานสภาและสมาชิกสภาที่เคารพทุกท่าน  ขอชี้แจงเพิ่มเติมกรณีประปาหมู่บ้านหมู่ที่ 9 มีประชาชนใช้มาก  ปริมาณน้ำไม่เพียงพอ แต่ขอความร่วมมือหมู่ที่ 9 เพราะเป็นประชาชนตำบลแก้วแสนเหมือนกัน  สำหรับปัญหาของหมู่ที่ 8  จะไปแก้ไขดำเนินการให้ครับ  หมู่ที่ 2 ก็ เหมือนกันพรุ่งนี้จะให้เจ้าหน้าที่ไปตรวจสอบและดำเนินการนำหินคลุกไปถมให้ครับ
นายชัยยศ   สิทธิดำรง			เรียนท่านประธานสภา กระผมนายชัยยศ  สิทธิ์ดำรงค์ ส.อบต.หมู่ที่10
แจ้งถนนสายควนยูง-เคี่ยมลูกหมี  ไม่มีไฟฟ้าสาธารณะ  ขอสนับสนุนไฟฟ้าสาธารณะครับได้แจ้งให้ทราบหลายครั้งแล้วครับ
นายกอบต.	เรียนประธานสภาและสมาชิกสภาที่เคารพทุกท่าน  สำหรับไฟฟ้าสาธารณะของหมู่ที่ 10 ถนนสายควนยูง-เคี่ยมลูกหมี  จะให้เจ้าหน้าที่ไฟฟ้าไปดูแลติดตั้งให้โดยโยกย้ายจากจุดที่ไม่ได้ใช้ จึงขอเวลาดำเนินการสักระยะ สำหรับไฟฟ้าสาธารณะเฉลิมพระเกียรติ หมู่บ้านละ 5 จุด ไฟฟ้าได้ตัดสายไฟฟ้าออกใช้การไม่ได้ โดยจะประสานกับการไฟฟ้าภูมิภาคอีกครั้งหนึ่ง
นายกิตติเนตร  รัตนบุรี	เรียนท่านประธานสภา กระผมนายกิตติเนตร  รัตนบุรี ส.อบต.หมู่ที่1
แจ้งปัญหาน้ำประปาไม่ไหล  ประมาณ 3-4 ครัวเรือน   แนวถนนสายไสโป๊ะ-โหคนกฮัง  หลังถัดจากบ้านนายสุวิทย์  พรหมเพศ คาดว่าท่อเมนจ่ายน้ำอาจตีบตันเนื่องจากรถแบคโคร บ้านนายสุวิทย์เข้าออกบ้านเพราะบ้านก่อนบ้านนายสุวิทย์ น้ำไหลปกติครับ  จึงแจ้งผู้บริหารช่วยแก้ไขปัญหาให้ด้วย
นายกอบต.	เรียนประธานสภาและสมาชิกสภาที่เคารพทุกท่าน  กรณีดังกล่าวเกิดจากรถแบคโคร   เครื่องจักรใหญ่ของนายสุวิทย์  เข้าออกเป็นประจำ ทำให้ท่อเมนจ่ายน้ำตีบตัน  และได้ติดต่อกับนายสุวิทย์ ซึ่งจะช่วยขุดแนวท่อให้  แต่นายสุวิทย์ มีภารกิจมากจึงยังไม่ได้ดำเนินการ ก็จะเร่งดำเนินการให้ต่อไปครับ
นายสุชาติ   ชูแสง	เรียนท่านประธานสภา กระผมนายสุชาติ   ชูแสง ส.อบต.หมู่ที่ 8 ขอความช่วยเหลือขอสนับสนุนหินผุถมถนนสายเลียบคลองมิน –บ้านนายเริ่ม ซึ่งชำรุดเป็นหลุมบ่อเนื่องจากน้ำท่วมในช่วงฤดูฝนเป็นประจำทุกปีและเป็นเส้นทางที่ประชาชนใช้สัญจรมาก
นายกอบต.	เรียนประธานสภาและสมาชิกสภาที่เคารพทุกท่าน   จะดำเนินการให้เจ้าหน้าที่ส่วนโยธาไปตรวจสอบพื้นที่และดำเนินการแก้ไขปัญหาให้ครับเพราะขณะนี้มีคำร้องขอความช่วยเหลือจำนวนหนึ่งก็จะได้ดำเนินการต่อไป  สำหรับปัญหาภัยแล้งการขาดแคลนน้ำใช้ในกลุ่มบ้านที่ไม่มีประปาหมู่บ้าน   ไม่มีแหล่งน้ำใช้ จะดำเนินการช่วยเหลือโดยมีถังเก็บน้ำอบต.รองรับการจ่ายน้ำ
ประธานสภา				สมาชิก มีเรื่องอื่น ๆ อีกหรือไม่ครับ ผมขอขอบคุณสมาชิกสภาทุกท่านที่			เข้าร่วมประชุมสภา เมื่อสมาชิกไม่มีเรื่องอื่น ๆ แล้วผมขอปิดการประชุม
				ครับ
ปิดการประชุมเวลา   14.41  น.


					ลงชื่อ................................................................... ผู้จดบันทึก
					                 (นางแฉล้ม    ศิลปวิสุทธิ์)
   เลขานุการสภา  อบต.แก้วแสน

ความเห็นของคณะกรรมการตรวจรายงานการประชุม
			ด้วยคณะกรรมการตรวจสอบรายงานการประชุม  ได้ตรวจรายงานการประชุมแล้ว  เห็นว่าการจดบันทึกรายงานการประชุม  สมัยสามัญ  สมัยแรก  ครั้ง  1  ประจำปี  2558   ในวันที่  9  กุมภาพันธ์   2558  

			มีมติเห็นว่า  การบันทึกรายงานการประชุม  ที่เลขานุการสภาฯ  ได้บันทึกไว้  มีเนื้อหาถูกต้อง  ครบถ้วนสมบูรณ์ทุกประการ
		
					ลงชื่อ................................................. 
                                                             (นายประพาส     เทพี)
					ประธานกรรมการตรวจรายงานการประชุม

					ลงชื่อ................................................
					          (นายศรสิทธิ์   โกศล)
                                                     กรรมการตรวจรายงานการประชุม

					ลงชื่อ................................................
					          (นายสมยศ    ธรฤทธิ์)
				   เลขานุการคณะกรรมการตรวจรายงานการประชุม



· มติที่ประชุมสภาองค์การบริหารส่วนตำบลแก้วแสนมีมติรับรองรายงานการประชุมจากการประชุมสภาสมัยวิสามัญ  สมัยที่ 1  ครั้งที่  1  ประจำปี พ.ศ.2558  เมื่อวันที่ 11  มิถุนายน 2558

